Source: https://www.riigiteataja.ee/kohtulahendite_liigitus.html?jaotus=juur.206106664.206108257.206109246.206109296.206109297&kokkuvotted=false&jaotusedVaikimisiAvatud=
Timestamp: 2020-02-27 11:55:03+00:00
Document Index: 4369432

Matched Legal Cases: ['Riigikohus ', '§ 136', '§ 223', '§ 136', '§ 223', '§ 67', 'Riigikohus ', '§ 78', '§ 644', '§ 647', 'Riigikohus ', '§ 305']

3-2-1-39-12 Riigikohus 25.04.2012
Pankrotihaldur peab pankrotivara enampakkumisel müües järgima täitemenetluse seadustikus sätestatud tingimusi, arvestades pankrotiseaduses sätestatud erisusi. PankrS § 136 lg-t 1 ei saa tõlgendada selliselt, et lisaks täitemenetluse seadustikus sätestatud enampakkumise korrale näeb viidatud säte ette ka pankrotimenetluses toimunud enampakkumise kehtetuks tunnistamiseks hagi esitamise võimaluse TMS § 223 mõttes.
Pankrotihaldur peab pankrotivara enampakkumisel müües järgima täitemenetluse seadustikus sätestatud tingimusi, arvestades pankrotiseaduses sätestatud erisusi. PankrS § 136 lg-t 1 ei saa tõlgendada selliselt, et lisaks täitemenetluse seadustikus sätestatud enampakkumise korrale näeb viidatud säte ette ka pankrotimenetluses toimunud enampakkumise kehtetuks tunnistamiseks hagi esitamise võimaluse TMS § 223 mõttes. Pankrotimenetluse osalistele, sh isikutele kelle õigusi pankrotimenetlus võib puudutada, ei saa anda pankrotimenetluses toimunud enampakkumise kehtetuks tunnistamiseks hagi esitamise õigust. Sellise hagiga oleks oluliselt takistatud kiire ja efektiivse pankrotimenetluse korraldamine ning pankrotivara võõrandamine mõistliku aja jooksul. Järelevalve pankrotihalduri tegevuse üle enampakkumise korraldamisel ning pankrotihalduri vastutuse näeb ette pankrotiseadus (vt PankrS § 67 ja 63 lg 1).
3-2-1-20-03 Riigikohus 06.03.2003
Endale vara üleandmist ei saa nõuda isik, kelle õigusi ei riku kolmandate isikute vahel sõlmitud müügileping ning seega ka vara üleandmine.
PankrS § 78 mõtte järgi kohaldatakse täitemenetluse seadustiku sätteid vara müügi korral pankrotimenetluses ainult siis, kui võlausaldajate üldkoosolek ei ole teisiti otsustanud või pankrotitoimkond ei ole andnud nõusolekut pankrotivara müügiks muul viisil. Antud juhul on pankrotimenetluse organid aktsepteerinud kirjalikku enampakkumist erinevalt TMS-s sätestatust ning puudub vajadus TMS § 644 ja § 647 kohaldamiseks. Enampakkumise tulemusi ja selle alusel sõlmitud müügilepingut on õigustatud vaidlustama lepingu pooled, kelleks hageja aga pole.
3-2-1-69-96 Riigikohus 22.05.1996
Registerpandiga koormatud asja müük pankrotiseaduse alusel ei ole vastuolus AÕS § 305 ja pankrotiseadus on seaduseks, mis sätestab registerpandiga koormatud vallasasja pankrotivarana võõrandamise korra.